Priekšlikums Padomes direktīvai par kartupeļu nematodes kontroli /* COM/2005/0151 galīgā redakcija - CNS 2005/0058 */





[pic] | EIROPAS KOPIENU KOMISIJA | Briselē, 20.4.2005 COM(2005) 151 galīgā redakcija 2005/0058 (CNS) Priekšlikums PADOMES DIREKTĪVAI par kartupeļu nematodes kontroli (iesniegusi Komisija) PASKAIDROJUMA RAKSTS 1. PRIEKšLIKUMA KONTEKSTS ( Priekšlikuma pamatojums un mērķi Padomes 1969. gada 8. decembra Direktīvas 69/465/EEK par kartupeļu nematodes kontroli pārskatīšana un aktualizēšana. ( Vispārīgais konteksts Vispārīgie pasākumi, kas dalībvalstīs jāveic saistībā ar kartupeļu nematodi, lai noteiktu tās izplatību, novērstu tās izplatīšanos un kontrolētu to. ( Pašreizējie noteikumi jomā, kas attiecas uz priekšlikumu To pašreizējo ES tiesību aktu pārskatīšana, ko uzskata par nepietiekamiem un novecojušiem. ( Saskanība ar pārējiem darbības plāniem Priekšlikums ir saskaņots ar pārējām pašreiz spēkā esošajām direktīvām par kartupeļiem kaitīgo organismu kontroli. 2. APSPRIEšANāS AR IEINTERESēTAJāM PUSēM UN IETEKMES NOVēRTēJUMS ( Apspriešanās ar ieinteresētajām pusēm Apspriežu metodes, galvenās mērķnozares un vispārīgais respondentu profils Četras neoficiālas apspriedes ar attiecīgo dalībvalstu nacionālajiem ekspertiem. Informācijas un komentāru apmaiņa ar e-pasta starpniecību starp EK un dalībvalstu nacionālajiem ekspertiem. Tikšanās ar Eiropas Sēklu asociācijas (ESA) pārstāvjiem. Tikšanās ar Eiropas Savienības Lauksaimniecības organizāciju komitejas ( COPA ) un Eiropas Savienības Lauksaimniecības kooperatīvu Ģenerālās konfederācijas ( COCEGA ) pārstāvjiem. Iepriekš minētās galvenās organizācijas (ESA /COPA/COCEGA ) neizteica nekādus būtiskus iebildumus par priekšlikuma tekstu. Tās jautāja par ražotājiem veicamo pasākumu iespējamām izmaksām, un Komisija paskaidroja, ka tās būtiski neatšķirsies no pašreiz spēkā esošo pasākumu izmaksām. Atbilžu kopsavilkums un to ņemšana vērā Nacionālo ekspertu viedoklis tika lūgts par visu priekšlikuma tekstu un jo īpaši par saskaņotajām paraugu ņemšanas un testēšanas procedūrām. Attiecīgā gadījumā viņu atbildes ir ņemtas vērā. ( Ekspertu slēdzienu saņemšana un izmantošana Attiecīgās zinātnes nozares/ekspertu slēdzienu jomas Nematologi un augu veselības eksperti. Izmantotā metodika Rakstveida un mutvārdu apspriedes. Galvenās organizācijas/eksperti, ar kuriem noturētas apspriedes Nacionālie eksperti no attiecīgo dalībvalstu kompetentajām iestādēm. Eiropas Pārtikas nekaitīguma pārvaldes Augu veselības zinātniskās kolēģijas neatkarīgs zinātnisks ieteikums netika lūgts, jo šī pārvalde par augu veselības jomu patlaban neatbild. Zinātniskās ticamības līmenis: augsts. Saņemtie un izmantotie ieteikumi Eksperti sniedza ieteikumus par aktualizētām un saskaņotām paraugu ņemšanas un testēšanas procedūrām. Līdzekļi, kas izmantoti, lai ekspertu ieteikumus darītu publiski pieejamus Nekādi, bet publiski pieejami būs tiesību akti, kuros atspoguļoti ekspertu slēdzieni. ( Ietekmes novērtējums Kopumā ietekmi uzskata par nosacīti neitrālu, jo ierosinātā direktīva aizstāj pašreizējos tiesību aktus par kartupeļu nematodes kontroli. No vienas puses, vairs nepastāv prasība iznīdēt kartupeļu nematodi, bet gan noteikt tās izplatību, novērst tās izplatīšanos un kontrolēt to. No otras puses, ir ieviests jauns aspekts — kartupeļu nematodes esības testēšana pirms tādu konkrētu augu stādīšanas, kas paredzēti stādu audzēšanai. To prasa tādēļ, ka kartupeļu nematodes izplatīšanās risks no inficētajiem augiem, stādot tajā pašā augsnē, ir augsts. Tādēļ kontroles pasākumiem pakļaus konkrētus augus, kas audzēti augsekā ar kartupeļiem. 3. PRIEKšLIKUMA JURIDISKIE ELEMENTI ( Ierosinātās darbības kopsavilkums Vispārīgi pasākumi, kas dalībvalstīs jāveic pret kartupeļu nematodi, piemēram: - oficiālas pārbaudes, kas vajadzīgas, lai nodrošinātu to, ka kartupeļu nematodes nav laukos, kuros aug vai tiek stādīti sēklas kartupeļu audzēšanai paredzēti sēklas kartupeļi un konkrēti stādaugu audzēšanai paredzēti augi; - oficiāli apsekojumi, kas katru gadu jāveic laukos, ko izmanto tādu kartupeļu audzēšanai, no kuriem neaudzē sēklas kartupeļus; - kontroles pasākumi gadījumā, ja tiek konstatēta kartupeļu nematode; - attīrīšanas pasākumi; - dalībvalstu paziņojumi EK. ( Juridiskais pamatojums Eiropas Kopienas dibināšanas līguma 37. pants. ( Subsidiaritātes princips Piemēro subsidiaritātes principu, ja tas neskar jautājumus, kas ir vienīgi Kopienas kompetencē. Dalībvalstis priekšlikumā izvirzītos mērķus nevar sasniegt pietiekamā apmērā šāda iemesla dēļ. Ja kartupeļu nematode netiktu vienlaicīgi un sistemātiski kontrolēta visā Kopienā, aizsardzības pasākumiem, kas novērš šādu kaitīgu organismu iekļūšanu dalībvalsts teritorijā, būtu tikai ierobežots efekts. Kopienas rīcība priekšlikuma mērķus palīdzēs sasniegt šāda iemesla dēļ. Kartupeļu audzēšana ieņem nozīmīgu vietu Kopienas lauksaimniecībā, un kaitīgie organismi pastāvīgi apdraud kartupeļu ražas. Ja šādi organismi netiktu vienlaicīgi un sistemātiski kontrolēti visā Kopienā, aizsardzības pasākumiem, kas novērš šādu kaitīgu organismu iekļūšanu dalībvalsts teritorijā, būtu tikai ierobežots efekts. Lai nodrošinātu minēto kontroli, dalībvalstīs jāveic vispārīgi pasākumi pret kartupeļu nematodi. Vajadzības gadījumā dalībvalstis var veikt papildu vai stingrākus pasākumus, ar noteikumu, ka tie netraucē kartupeļu apriti Kopienā. Minēto iemeslu dēļ priekšlikums atbilst subsidiaritātes principam. ( Proporcionalitātes princips Priekšlikums atbilst proporcionalitātes principam šāda iemesla dēļ. Ierosinātā direktīva ietver vispārīgus pasākumus, kas jāveic dalībvalstīm. Tomēr ierosinātā direktīva sniedz iespēju ar noteiktiem ierobežojumiem valsts līmenī definēt terminus „lauks”, „ražošanas platība”, „kartupeļu nematodes esības iespējamība” un noteikt oficiālās kontroles programmas saturu. Proporcionalitātes principu nepiemēro; notiek pašreizējo ES tiesību aktu pārskatīšana. ( Līdzekļu izvēle Ierosinātie līdzekļi: direktīva. Citi līdzekļi nebūtu piemēroti šāda iemesla dēļ. Ierosinātajā tekstā ir minēti vispārīgi pasākumi, kas paredzēti, lai nodrošinātu kontroli un novērstu kartupeļu nematodes izplatīšanos Kopienā, un kas prasa nacionālajām augu aizsardzības organizācijām izstrādāt valsts procedūras dokumenta īstenošanai, un līdz ar to direktīvas izmantošanai. Citi līdzekļi, izņemot direktīvu, šajā gadījumā nebūtu piemēroti. 4. IETEKME UZ BUDžETU Ietekmes uz budžetu nav. 5. PAPILDU INFORMāCIJA ( Pašreizējo tiesību aktu atcelšana Priekšlikuma pieņemšana būs iemesls pašreizējo tiesību aktu atcelšanai. ( Atbilstības tabula Dalībvalstīm jādara Komisijai zināmi valsts tiesību akti, kuros transponē ierosināto direktīvu, kā arī minēto tiesību aktu un šīs direktīvas atbilstības tabula. 2005/0058 (CNS) Priekšlikums PADOMES DIREKTĪVAI par kartupeļu nematodes kontroli EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā (1) Kopš Padomes 1969. gada 8. decembra Direktīvas 69/465/EEK par kartupeļu nematodes kontroli[3] pieņemšanas ir būtiski mainījusies kartupeļu nematodes sugu nomenklatūra, bioloģija un epidemioloģija, kā arī populācijas un to izplatība. (2) Ir atzīts, ka kartupeļu nematodes (( Globodera pallida (Stone) Behrens (Eiropas populācijas) un Globodera rostochiensis (Wollenweber) Behrens (Eiropas populācijas)) ir kartupeļiem kaitīgi organismi. (3) Direktīvas 69/465/EEK noteikumi ir atkārtoti pārskatīti, un šīs pārskatīšanas rezultātā atklāts, ka tie ir nepietiekoši. Tādēļ jāpieņem aptverošāki noteikumi. (4) Noteikumi jāizstrādā, ņemot vērā to, ka nepieciešamas oficiālas pārbaudes, lai nodrošinātu kartupeļu nematodes neesību laukos, kuros aug vai tiek stādīti sēklas kartupeļu audzēšanai paredzēti sēklas kartupeļi un konkrēti stādu audzēšanai paredzēti augi. (5) Katru gadu jāveic oficiāli apsekojumi laukos, ko izmanto tādu kartupeļu audzēšanai, kas nav sēklas kartupeļi. (6) Lai veiktu šādas oficiālas pārbaudes un apsekojumus, jānosaka paraugu ņemšanas un testēšanas procedūras. (7) Jāņem vērā patogēna izplatīšanās veids. (8) Noteikumi jāizstrādā, ņemot vērā to, ka kartupeļu nematodes kontrole parasti notiek ar augsekas palīdzību, jo ir zināms, ka, vairākus gadus nekultivējot kartupeļus, nematožu populācija ievērojami samazinās. Nesen papildus augsekas metodei sāka izmantot arī rezistentas kartupeļu šķirnes. (9) Turklāt dalībvalstīm vajadzības gadījumā jāveic papildu vai stingrāki pasākumi, ja tie nekavē kartupeļu apriti Kopienā, izņemot ciktāl tas noteikts Padomes 2000. gada 8. maija Direktīvā 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā[4]. Par šādiem pasākumiem jāiesniedz paziņojums Komisijai un pārējām dalībvalstīm. (10) Tādēļ jāatceļ Direktīva 69/465/EEK. (11) Tā kā dalībvalstis nevar pietiekamā apmērā sasniegt veicamās darbības mērķus, proti, noteikt kartupeļu nematodes izplatību, novērst tās izplatīšanos un to kontrolēt, un tādēļ šīs darbības mēroga un ietekmes dēļ tos varētu labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā paredzēto subsidiaritātes principu. Saskaņā ar minētajā pantā paredzēto proporcionalitātes principu šī direktīva neparedz vairāk nekā vajadzīgs minēto mērķu sasniegšanai. (12) Šīs direktīvas ieviešanai vajadzīgie pasākumi jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[5], IR PIEŅĒMUSI ŠO DIREKTĪVU. I nodaļa Priekšmets un definīcijas 1. pants Ar šo direktīvu nosaka pasākumus, kas dalībvalstīm jāveic pret Globodera pallida (Stone) Behrens (Eiropas populācijas) un Globodera rostochiensis (Wollenweber) Behrens (Eiropas populācijas), turpmāk sauktām par „kartupeļu nematodi”, lai noteiktu tās izplatību, novērstu tās izplatīšanos un kontrolētu to. 2. pants Šajā direktīvā izmantotas šādas definīcijas: a) oficiāls vai oficiāli ir to dalībvalsts atbildīgo oficiālo iestāžu izveidots, apstiprināts vai veikts, kas definētas Direktīvas 2000/29/EK 2. panta 1. punkta g) apakšpunktā; b) rezistenta kartupeļu šķirne ir šķirne, kuru audzējot tiek ievērojami kavēta konkrētās kartupeļu nematožu populācijas attīstība; c) pārbaude ir sistemātiska procedūra kartupeļu nematodes esības noteikšanai laukā; d) apsekojums ir sistemātiska procedūra, ko veic noteiktā laika posmā, kartupeļu nematodes esības noteikšanai dalībvalsts teritorijā. 3. pants 1. Dalībvalsts atbildīgās oficiālās iestādes nosaka „lauka” definīciju šajā direktīvā, lai saistībā ar kartupeļu nematodes esības risku nodrošinātu fitosanitāro apstākļu viendabīgumu lauka robežās. Definējot tās ievēro pamatotus zinātniskus un statistiskus principus, kartupeļu nematodes bioloģiju un kartupeļu nematodes donoraugu audzēšanas sistēmas attiecīgajā dalībvalstī. Par detalizētiem lauka definēšanas kritērijiem jāiesniedz oficiāls paziņojums Komisijai un pārējām dalībvalstīm. 2. Turpmākus nosacījumus saistībā ar lauka definēšanas kritērijiem var pieņemt saskaņā ar 17. panta 2. punktā minēto procedūru. II nodaļa Atklāšana 4. pants 1. Dalībvalstis nosaka, ka laukā, kurā augs vai tiks stādīti I pielikumā ietvertie stādu audzēšanai paredzētie augi vai sēklas kartupeļu audzēšanai paredzētie sēklas kartupeļi, jāveic oficiāla pārbaude, lai noteiktu kartupeļu nematodes esību. 2. Šā panta 1. punktā paredzētā oficiālā pārbaude jāveic vai nu tieši pirms stādīšanas, vai iepriekš, un tādā gadījumā jābūt pieejamiem dokumentāriem pārbaudes rezultātu pierādījumiem, kas apstiprina, ka kartupeļi un pārējie I pielikuma 1. punktā minētie donoraugi pārbaudē netika konstatēti un kopš pārbaudes veikšanas nav audzēti. 3. Tādu oficiālo pārbaužu rezultātus, kas nav minētas 1. punktā un ir veiktas pirms 2007. gada 1. janvāra, var uzskatīt par 2. punktā minētajiem pierādījumiem. 4. Ja dalībvalsts atbildīgās oficiālās iestādes ir noteikušas, ka kartupeļu nematodes izplatīšanās riska nav, tad 1. punktā minētā oficiālā pārbaude nav nepieciešama šādos gadījumos: a) to I pielikumā minēto augu stādīšana, kas paredzēti, lai nekomerciālos nolūkos audzētu stādus vienā audzēšanas vietā, kas atrodas oficiāli noteiktā platībā; b) to sēklas kartupeļu stādīšana, kas paredzēti, lai audzētu zemnieku saimniecībā glabātus sēklas kartupeļus vienā audzēšanas vietā, kas atrodas oficiāli noteiktā platībā. 5. Dalībvalstis nodrošina, ka 1. un 3. punktā minētās pārbaudes rezultātus glabā oficiālā reģistrā un ka tie ir pieejami Komisijai. 5. pants 1. Saistībā ar sēklas kartupeļiem, kas paredzēti sēklas kartupeļu audzēšanai, un I pielikuma 1. punktā ietvertajiem augiem, kas paredzēti stādu audzēšanai, 4. panta 1. punktā minētajā oficiālajā pārbaudē iekļauj paraugu ņemšanu un testēšanu, lai noteiktu kartupeļu nematodes esību saskaņā ar II pielikumu. 2. Saistībā ar I pielikuma 2. punktā ietvertajiem augiem, kas paredzēti stādu audzēšanai, 4. panta 1. punktā minētajā oficiālajā pārbaudē iekļauj paraugu ņemšanu un testēšanu, lai noteiktu kartupeļu nematodes esību saskaņā ar II pielikumu, vai verifikāciju saskaņā ar III pielikuma I iedaļu. 6. pants 1. Dalībvalstis paredz, ka ik gadu jāveic oficiāli apsekojumi, kas vajadzīgi, lai noteiktu kartupeļu nematodes esību laukos, kurus izmanto tādu kartupeļu audzēšanai, kas nav sēklas kartupeļi. 2. Oficiālajās apsekošanās iekļauj paraugu ņemšanu un testēšanu, kas vajadzīga, lai kartupeļu nematodes esību noteiktu saskaņā ar II pielikuma 2. punktu, un tās veic saskaņā ar III pielikuma II iedaļu. 3. Oficiālo apsekošanu rezultātus ik gadu vēlākais līdz 31. decembrim rakstveidā paziņo Komisijai. 7. pants Ja 4. panta 1. punktā minētajā oficiālajā pārbaudē un pārējās 4. panta 3. punktā minētajās oficiālajās pārbaudēs kartupeļu nematode nav konstatēta, tad dalībvalsts atbildīgās oficiālās iestādes nodrošina tāda dokumenta izdošanu, kurā apliecināts, ka lauks ir pārbaudīts un kartupeļu nematode nav konstatēta. 8. pants 1. Ja 4. panta 1. punktā minētajā oficiālajā pārbaudē konstatē kartupeļu nematodi, tad dalībvalsts atbildīgās oficiālās iestādes nodrošina tāda dokumenta izdošanu, kurā apliecināts, ka lauks ir pārbaudīts un tajā ir konstatēta kartupeļu nematode. Sīku informāciju par laukiem, kuros oficiālā pārbaudē atrasta kartupeļu nematode, iekļauj 4. panta 5. punktā minētajā oficiālajā reģistrā. 2. Ja 6. panta 1. punktā minētajā oficiālajā ikgadējā apsekojumā laukā konstatē kartupeļu nematodi, tad dalībvalsts atbildīgajām oficiālajām iestādēm jānodrošina tāda dokumenta izdošana, kurā apliecināts, ka lauks ir apsekots un tajā ir konstatēta kartupeļu nematode. Sīku informāciju par laukiem, kuros ikgadējā apsekošanā atrasta kartupeļu nematode, iekļauj 4. panta 5. punktā minētajā oficiālajā reģistrā. 3. Šīs direktīvas I pielikumā minētos kartupeļus vai augus, kas audzēti laukā, attiecībā uz kuru izdots 1. punktā vai 2. punktā minētais dokuments, vai kas ir bijuši saskarē ar augsni, kurā ir konstatēta kartupeļu nematode, oficiāli atzīst par inficētiem. III nodaļa Kontroles pasākumi 9. pants 1. Dalībvalstis nosaka, ka laukā, attiecībā uz kuru izdots 8. panta 1. vai 2. punktā minētais dokuments, a) nedrīkst stādīt kartupeļus, kas paredzēti sēklas kartupeļu audzēšanai, tajā skaitā zemnieku saimniecībā glabātus sēklas kartupeļus, un b) nedrīkst stādīt vai glabāt I pielikumā minētus augus, kas paredzēti pārstādīšanai. Tomēr I pielikuma 2. punktā uzskaitītos augus drīkst stādīt šādā laukā, ja III pielikuma III(A) iedaļā minētos oficiāli apstiprinātos pasākumus tiem piemēro tā, ka nepastāv nosakāms kartupeļu nematodes izplatīšanās risks. 2. Saistībā ar laukiem, kuros stādīs kartupeļus, kas nav paredzēti sēklas kartupeļu audzēšanai, un attiecībā uz kuriem izdots 8. panta 1. vai 2. punktā minētais dokuments, dalībvalstu atbildīgā oficiālā iestāde paredz piemērot oficiālu kontroles programmu kartupeļu nematodes iznīdēšanai. Ņemot vērā kartupeļu nematodes donoraugu audzēšanas un tirdzniecības sistēmu attiecīgajā dalībvalstī un esošo kartupeļu nematodes populāciju īpašības, šajā programmā paredz tādu rezistentu kartupeļu šķirņu izmantošanu, kam ir visaugstākais pieejamais rezistences līmenis, kā norādīts IV pielikuma I iedaļā. Šo programmu rakstveidā dara zināmu Komisijai un pārējām dalībvalstīm, lai drošības līmeņi dalībvalstīs būtu salīdzināmi. Kartupeļu šķirņu rezistences līmeni izsaka skaitliski saskaņā ar IV pielikuma I iedaļā sniegto indeksācijas standarta tabulu. Rezistenci testē saskaņā ar IV pielikuma II iedaļā norādīto kārtību. 10. pants 1. Dalībvalstis nosaka, ka I pielikumā minētos kartupeļus vai augus, kas atzīti par inficētiem saskaņā ar 8. panta 3. punktu, a) ja tie ir sēklas kartupeļi, tajā skaitā zemnieku saimniecībā glabāti sēklas kartupeļi — tos nestāda, ja infekcija nav likvidēta dalībvalsts atbildīgo oficiālo iestāžu uzraudzībā, izmantojot atbilstošu metodi, kas pieņemta saskaņā ar 2. punktu un ir balstīta uz zinātniskiem pierādījumiem par to, ka nepastāv kartupeļu nematodes izplatīšanās risks; b) ja tie ir rūpnieciskai pārstrādei vai šķirošanai paredzēti kartupeļi — tiem piemēro oficiāli apstiprinātus pasākumus saskaņā ar III pielikuma III(B) iedaļu; c) ja tie ir I pielikumā minētie augi — tos nestāda, ja nav piemēroti III pielikuma III(A) iedaļā minētie oficiāli apstiprinātie pasākumi, kuru dēļ augi vairs nav inficēti. 2. Šā panta 1. punkta a) apakšpunktā minētās metodes specifikāciju pieņem saskaņā ar 17. panta 2. punktā minēto procedūru. 11. pants 1. Neskarot Direktīvas 2000/29/EK 16. panta 1. punktu, dalībvalstis nodrošina, ka to atbildīgajām oficiālajām iestādēm ziņo par tādu iespējamu kartupeļu nematodes sastopamību vai apstiprina tādu tās esību to teritorijās, kas radusies kartupeļu šķirņu rezistences izbeigšanās vai izmaiņu rezultātā saistībā ar ārkārtējām izmaiņām nematožu sugu, patogēna tipa vai virulences grupu sastāvā. 2. Dalībvalstis nosaka, ka visos saskaņā ar 1. punktu paziņotajos gadījumos kartupeļu nematodes sugas un, attiecīgā gadījumā, konkrētais patogēna tips vai virulences grupa jāizpēta un jāapstiprina ar atbilstošām metodēm. 3. Sīku informāciju par 2. punktā minētajiem apstiprinājumiem ik gadu vēlākais līdz 31. decembrim rakstveidā iesniedz Komisijai un pārējām dalībvalstīm. 4. Šā panta 2. punktā minētās atbilstošās metodes var tikt pieņemtas saskaņā ar 17. panta 2. punktā minēto procedūru. 12. pants Dalībvalstis ik gadu vēlākais līdz 31. decembrim rakstveidā iesniedz Komisijai un pārējām dalībvalstīm sarakstu ar visām kartupeļu šķirnēm, ko tās atļāvušas tirgot nākamajā gadā un ko pēc oficiālas pārbaudes tās atzinušas par rezistentām pret kartupeļu nematodi. Turklāt norāda patogēnu tipus vai virulences grupas, pret kurām šķirnes ir rezistentas, rezistences līmeni un tā noteikšanas gadu saistībā ar patogēna tipiem vai virulences grupām. 13. pants Ja pēc III pielikuma III(C) iedaļā minēto oficiāli apstiprināto pasākumu veikšanas kartupeļu nematodes esība vairs neapstiprinās, tad dalībvalsts atbildīgās oficiālās iestādes nodrošina 4. panta 5. punktā minētā oficiālā reģistra aktualizēšanu un visu konkrētajam laukam piemēroto ierobežojumu atcelšanu. 14. pants Neskarot Direktīvas 2000/29/EK 3. un 5. pantu, dalībvalstis var pieļaut atkāpes no šīs direktīvas 9. un 10. pantā minētajiem pasākumiem saskaņā ar Komisijas Direktīvā 95/44/EK[6] paredzētajiem noteikumiem izmēģinājumu vai zinātniskā nolūkā un saistībā ar šķirņu selekciju. IV nodaļa Vispārīgie un nobeiguma noteikumi 15. pants Dalībvalstis attiecībā uz savu audzēšanas nozari var pieņemt tādus papildu vai stingrākus pasākumus, kādi var būt nepieciešami, lai kontrolētu kartupeļu nematodi vai lai novērstu tās izplatīšanos, ja vien minētie pasākumi ir saskaņā ar Direktīvu 2000/29/EK. Par šiem pasākumiem rakstveidā paziņo Komisijai un pārējām dalībvalstīm. 16. pants Grozījumus, kas pielikumos jāveic, ņemot vērā zinātnes un tehnikas attīstību, pieņem saskaņā ar 17. panta 2. punktā minēto procedūru. 17. pants 1. Komisijai palīdz Pastāvīgā augu veselības komiteja, turpmāk saukta par „Komiteju”. 2. Kad izdara atsauci uz šo punktu, piemēro Lēmuma 1999/468/EK 5. un 7. pantu. Lēmuma 1999/468/EK 5. panta 6. punktā minētais termiņš ir trīs mēneši. 3. Komiteja pieņem savu reglamentu. 18. pants 1. Dalībvalstis vēlākais līdz 2006. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šo direktīvu. Tās tūlīt paziņo Komisijai minēto tiesību aktu noteikumus un šo noteikumu un šīs regulas atbilstības tabulu. Minētos noteikumus piemēro no 2007. gada 1. janvāra. Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces. 2. Dalībvalstis dara Komisijai zināmus galvenos valsts tiesību aktus, ko tās pieņem jomā, uz ko attiecas šī direktīva. 19. pants Direktīvu 69/465/EEK atceļ no 2007. gada 1. janvāra. 20. pants Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī . Šī direktīva ir adresēta dalībvalstīm. Briselē, Padomes vārdā — priekšsēdētājs I PIELIKUMS Direktīvas 4. panta 1., 2. un 4. punktā, 5. panta 1. un 2. punktā, 8. panta 3. punktā, 9. panta 1. punkta b) apakšpunktā un 10. panta 1. punktā minēto augu saraksts 1. Donoraugi ar saknēm: Capsicum spp., Lycopersicon lycopersicum (L.) Karsten ex Farw., Solanum melongena L . 2. a) Citi augi ar saknēm: Allium porrum L., Beta vulgaris L., Brassica spp., Fragaria L. 2. b) Puķu sīpoli, kas audzēti augsnē un paredzēti stādīšanai, izņemot tos, uz kuru iepakojuma vai citā veidā ir norādīts, ka tie paredzēti pārdošanai galapatērētājiem, kas nav iesaistīti profesionālā augu vai griezto ziedu audzēšanā: Allium ascalonicum L., Allium cepa L., Dahlia spp., Gladiolus Tourn. Ex L., Hyacinthus spp., Iris spp., Lilium spp., Narcissus L., Tulipa L.. II PIELIKUMS 1. Direktīvas 5. panta 1. un 2. punktā minētajā paraugu ņemšanā un testēšanā, ko veic oficiālas pārbaudes nolūkā, a) ņem augsnes paraugu, kura standartizmērs ir vismaz 1500 ml augsnes/ha un kuru ņem no vismaz 100 cilindra formas augsnes paraugiem/ha, vēlams, taisnstūrveida tīklā, kura platums ir ne mazāks kā 5 metri un garums ir ne lielāks kā 20 metri starp atsevišķu paraugu ņemšanas vietām, kas aptver visu lauku. Paraugu pilnībā izmanto tālākai pārbaudei, t.i. cistu ieguvei, sugu noteikšanai un, attiecīgā gadījumā, patogēna tipa/virulences grupas noteikšanai; b) testēšanā izmanto publikācijas „Fitosanitārās procedūras sugām Globodera pallida un Globodera rostochiensis : augsnes paraugu ņemšanas metodes” (PM 3/30 (1), EPPO standarti), 1. papildinājumā aprakstītās kartupeļu nematožu ieguves metodes vai bioloģiskās pārbaudes metodi. 2. Direktīvas 6. panta 2. punktā minētajā paraugu ņemšanā un testēšanā, ko veic oficiāla apsekojuma nolūkā, a) paraugu ņemšana ir - 1. punktā aprakstītā paraugu ņemšana, kurā izmantotais augsnes parauga tilpums ir vismaz 400 ml/ha, vai - vismaz 400 ml lielu atlasītu augsnes paraugu ņemšana pēc vizuālas sakņu pārbaudes, ja ir redzami vizuāli simptomi, vai - vismaz 400 ml lielu paraugu ņemšana kartupeļu augsnē pēc ražas novākšanas, ja ir iespējams noteikt lauku, kurā attiecīgie kartupeļi audzēti; b) testēšana ir 1. punktā minētā testēšana. 3. Šā pielikuma 1. punktā minēto parauga lielumu izņēmuma kārtā drīkst samazināt līdz 400 ml augsnes/ha, ja a) pastāv dokumentāri pierādījumi tam, ka konkrētajā laukā sešos gados pirms oficiālās pārbaudes nav audzēti un nav atradušies I pielikuma 1. punktā minētie kartupeļi vai citi donoraugi, vai b) divās iepriekšējās secīgās oficiālajās pārbaudēs 1500 ml augsnes/ha paraugos nav atrasta kartupeļu nematode, un pēc pirmās no šīm abām oficiālajām pārbaudēm laukā nav audzēti un nav atradušies I pielikuma 1. punktā minētie kartupeļi vai citi donoraugi, vai c) iepriekšējā oficiālajā pārbaudē, kurā tika pārbaudīts vismaz 1500 ml liels augsnes/ha paraugs, nav atrastas kartupeļu nematodes cistas (ar dzīvu saturu vai bez tā), un kopš iepriekšējās oficiālās pārbaudes laukā nav audzēti un nav atradušies I pielikuma 1. punktā minētie kartupeļi vai citi donoraugi. Pirms šīs direktīvas spēkā stāšanās veikto citu oficiālo pārbaužu rezultātus var uzskatīt par b) un c) apakšpunktā minētajām oficiālajām pārbaudēm. Samazināta izmēra paraugu var turpināt izmantot nākamajās 4. panta 1. punktā minētajās oficiālajās pārbaudēs tik ilgi, līdz attiecīgajā laukā tiek konstatēta kartupeļu nematode. III PIELIKUMS I iedaļa Verifikācija Atbilstīgi 5. panta 2. punktam oficiālajā pārbaudē, kas minēta 4. panta 1. punktā, pārliecinās, ka verifikācijas laikā noteikta atbilstība vienam no šādiem kritērijiem: - pamatojoties uz atbilstošas oficiāli apstiprinātas testēšanas rezultātiem, iepriekšējos 12 gados kartupeļu nematode konkrētajā laukā nav konstatēta vai - visas audzētās kultūras ir zināmas, un iepriekšējos 12 gados konkrētajā laukā nav audzēti I pielikuma 1. punktā minētie kartupeļi vai citi donoraugi. II iedaļa Apsekošanas Direktīvas 6. panta 1. punktā minētās oficiālās apsekošanas aptver vismaz 0,5 % no kartupeļu audzēšanas platības, izņemot sēklas kartupeļu audzēšanai paredzēto platību. III iedaļa Oficiāli pasākumi A) Direktīvas 9. panta 1. punkta b) apakšpunktā un 10. panta 1. punkta c) apakšpunktā minētie oficiāli apstiprinātie pasākumi ir šādi. 1. Dezinsekcija, ko ar atbilstošām metodēm veic tā, ka nepastāv nosakāms kartupeļu nematodes izplatīšanās risks. 2. Augsnes noņemšana mazgājot un beržot, līdz augsnes praktiski vairs nav un nepastāv nosakāms kartupeļu nematodes izplatīšanās risks. B) Direktīvas 10. panta 1. punkta b) apakšpunktā minētie oficiāli apstiprinātie pasākumi ir tieša un nekavējoša nogādāšana pārstrādes vai šķirošanas uzņēmumā, kurā ir atbilstošs un oficiāli apstiprināts atkritumu deponēšanas aprīkojums, kurā nepastāv kartupeļu nematodes izplatīšanās risks. C) Direktīvas 13. pantā minētie oficiāli apstiprinātie pasākumi ir atkārtota oficiāla paraugu ņemšana laukā, attiecībā uz kuru izdots 8. panta 1. vai 2. punktā minētais dokuments, un testēšana ar vienu no II pielikumā norādītajām metodēm pēc vismaz 6 gadiem no apstiprinājuma saņemšanas par kartupeļu nematodes esību vai no iepriekšējās kartupeļu ražas. Šo laika posmu drīkst samazināt līdz 3 gadiem (minimums), ja ir veikti atbilstoši oficiāli apstiprināti pasākumi. IV PIELIKUMS I IEDAĻA REZISTENCES PAKĀPE Pakāpi kartupeļu uzņēmībai pret kartupeļu nematodi skaitliski izsaka saskaņā ar šādu standarta indeksāciju atbilstīgi 2. panta b) punktam. Ar 9 punktiem apzīmē visaugstāko rezistences līmeni. Relatīvā uzņēmība (%) | Punkti | < 1 | 9 | 1,1 – 3 | 8 | 3,1 – 5 | 7 | 5,1 – 10 | 6 | 10,1 – 15 | 5 | 15,1 – 25 | 4 | 25,1 – 50 | 3 | 50,1 – 100 | 2 | > 100 | 1 | II IEDAĻA REZISTENCES TESTĒŠANAS KĀRTĪBA 1. Testu veic izolētos objektos ārpus telpām, siltumnīcās vai telpās, kurās iespējams kontrolēt klimatu. 2. Testu veic traukos, katrā no kuriem atrodas vismaz viens litrs augsnes (vai piemērota substrāta). 3. Testa laikā augsnes temperatūra nedrīkst pārsniegt 25ºC, un jānodrošina atbilstoša laistīšana. 4. Stādot testa vai kontroles šķirni, izmanto vienu kartupeļu acojamo pumpuru katrai testa vai kontroles šķirnei. Ieteicams noņemt visus asnus, izņemot vienu. 5. Visos testos par standarta uzņēmības kontrolšķirni izmanto kartupeļu šķirni Desirée . Iekšējā pārbaudē iespējams papildus pievienot pilnībā uzņēmīgas kontrolšķirnes ar vietēju nozīmi. Uzņēmības kontroles standartšķirni var mainīt, ja izpētē konstatē, ka citas šķirnes ir vai nu piemērotākas, vai pieejamākas. 6. Saistībā ar patogēna tipiem Ro1, Ro5, Pa1 un Pa3 izmanto šādas kartupeļu nematodes standarta populācijas: Ro1: populācija Ecosse Ro5: populācija Harmerz Pa1: populācija Scottish Pa3: populācija Chavornay Var pievienot citas kartupeļu nematodes populācijas ar vietēju nozīmi. 7. Izmantotās standarta populācijas identitāti pārbauda ar piemērotām metodēm. Ieteicams testa eksperimentos izmantot vismaz divas rezistentas šķirnes vai divus atšķirīgus standarta klonus ar zināmu rezistences kapacitāti. 8. Kartupeļu nematodes inokulātam (Pi) jāsastāv no kopumā 5 inficētspējīgām olām un nepieaugušām nematodēm uz 1 ml augsnes. Inokulējamo kartupeļu nematožu skaitu uz 1 ml augsnes ieteicams noteikt izšķilšanās eksperimentos. Kartupeļu nematodi var inokulēt cistu veidā vai olu un nepieaugušu nematožu suspensijas veidā. 9. Inokulācijai izmantoto kartupeļu nematodes cistu dzīvotspējai jābūt vismaz 70 %. Ieteicams izmantot 6-24 mēnešus vecas cistas, un tieši pirms lietošanas tās vismaz 4 mēnešus uzglabāt 4ºC temperatūrā. 10. Uz katru kartupeļu nematodes populācijas un testējamās kartupeļu šķirnes kombināciju jābūt vismaz 4 replikātiem (traukiem). Standarta uzņēmības kontrolšķirnei ieteicams izmantot vismaz 10 replikātus. 11. Testa ilgums ir vismaz 3 mēneši, un pirms eksperimenta beigšanas pārbauda attīstījušos mātīšu briedumu. 12. Kartupeļu nematodes cistas no minētajiem 4 replikātiem izņem un saskaita katram traukam atsevišķi. 13. Standarta uzņēmības kontrolšķirnes galīgo populāciju (Pf) rezistences testa beigās nosaka, saskaitot cistas visos replikātos un olas un nepieaugušās nematodes vismaz 4 replikātos. 14. Standarta uzņēmības kontrolšķirnes pieaugumam (Pf/Pi) jābūt vismaz divdesmitkārtīgam. 15. Standarta uzņēmības kontrolšķirnes variācijas koeficients (CV) nedrīkst pārsniegt 35 %. 16. Testētās kartupeļu šķirnes un standarta uzņēmības kontrolšķirnes relatīvās uzņēmības attiecību izsaka procentuāli pēc šādas formulas: Pf testētā šķirne/ Pf standarta uzņēmības kontrolšķirne x 100%. 17. Ja testētās kartupeļu šķirnes relatīvā uzņēmība pārsniedz 3 %, tad pietiek ar cistu saskaitīšanu. Ja relatīvā uzņēmība ir mazāka par 3 %, papildus cistām jāskaita arī olas un nepieaugušās nematodes. 18. Ja pirmajā gadā testa rezultāti uzrāda, ka šķirne ir pilnībā uzņēmīga pret patogēna tipu, tad nākamajā gadā šis tests nav jāatkārto. 19. Testa rezultātus apstiprina, veicot vēl vismaz vienu pārbaudi citā gadā. Relatīvās uzņēmības vidējo aritmētisko par 2 gadiem izmanto, piešķirot punktus saskaņā ar standarta indeksāciju. [1] OJ C , , p. . [2] OJ C , , p. . [3] OV L 323, 24.12.1969., 3. lpp. [4] OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2005/16/EK (OV L 57, 3.3.2005., 19. lpp.). [5] OV L 184, 17.7.1999., 23. lpp. [6] OV L 184, 3.8.1995., 34. lpp.